|  |  |
| --- | --- |
| Slika, ki vsebuje besede simbol, emblem, grb, ščit  Opis je samodejno ustvarjen***Občina Komen******Komen 86******6223 Komen*** |  |

Številka:

Datum:

**OBČINA KOMEN**

**Občinski svet**

Na podlagi 30. člena Poslovnika občinskega sveta Občine Komen (Uradni list RS 80/09, 39/14), vam v obravnavo in sprejem posredujem

• **Predlog Sklepa v zvezi z ustanovitvijo Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso)**

Geopark predstavlja geografsko zaokroženo območje, ki na slovenski strani poteka po administrativnih mejah petih občin – Hrpelje-Kozina, Divača, Sežana, Komen in Miren-Kostanjevica, za svoje delovanje pa potrebuje upravljavsko strukturo, ki bo lahko delovala na čezmejni ravni. Že v strateškem projektu KRAS-CARSO, ki je bil sofinanciran v okviru Programa čezmejnega sodelovanja Slovenija-Italija 2007-2013, je bilo ugotovljeno, da je Evropsko združenje za teritorialno sodelovanje (v nadaljevanju: EZTS) najbolj primerna oblika upravljavske strukture čezmejnega geoparka. UNESCO globalni geopark Kras-Carso je namreč sinonim za razvojno orodje za trajnostni razvoj Krasa, EZTS Kras-Carso pa bo to razvojno orodje uporabil v družbeno dobrobit.

Poleg upravljanja geoparka je predvideno, da bo EZTS Kras-Carso deloval in koordiniral delo tudi na drugih vsebinah, kjer se z namenom trajnostnega razvoja izkazuje interes po čezmejnem sodelovanju (npr. turizem, projekti, protipožarna zaščita, mobilnost, ipd.).

V tej zvezi je Republika Slovenija – Ministrstvo za kohezijo in regionalni razvoj, v sodelovanju z Občino Sežana, pripravila predlog strateškega projekta KRAS-CARSO II, katerega glavni cilj je ustanovitev EZTS-ja. Ker je v tem času Območno razvojna agencija Krasa in Brkinov d.o.o. (v nadaljevanju: ORA) prevzela vlogo krovne organizacije (tudi) za potrebe turizma, je Občina Sežana predlagala ORO za vodilnega partnerja omenjenega projekta.

ORA je v sodelovanju s slovenskimi kraškimi občinami, Ministrstvom za javno upravo in predstavniki na italijanski strani Krasa oz. geoparka pripravila predloge ustanovitvenih dokumentov EZTS-ja, in sicer predlog Statuta Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso) in predlog Konvencije o ustanovitvi Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso). Osnutki ustanovitvenih aktov so sicer bili pripravljeni že v okviru projekta GeoKarst, ki je bil sofinanciran iz Programa sodelovanja Interreg V-A Ita.-Slo. 2014-2020.

Podrobnejša obrazložitev glede pristopa Občine Komen k članstvu EZTS Kras-Carso je priložena. Pripravil jo je Aleš Vodičar, direktor ORE.

S predlogoma statuta in konvencije seznanjamo tudi Občinski svet Občine Komen in predlagamo, da podpre članstvo Občine Komen v EZTS Kras-Carso. Obenem Občinskemu svetu Občine Komen predlagamo, da s sprejemom sklepa pooblasti župana za izvedbo vseh potrebnih aktivnosti v zvezi z ustanovitvijo EZTS Kras-Carso ter za uskladitev in podpis ustanovitvenih aktov EZTS-ja.

Priloge:

- podrobnejša obrazložitev glede pristopa Občine Sežana k članstvu EZTS Kras-Carso, pripravljena s strani Območno razvojne agencije Krasa in Brkinov d.o.o.,

- predlog Statuta Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso),

- predlog Konvencije o ustanovitvi Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso),

|  |  |
| --- | --- |
| *Slika, ki vsebuje besede simbol, emblem, grb, ščit  Opis je samodejno ustvarjen****Občina Komen******Občinski svet******Komen 86******6223 Komen*** | *PREDLOG* |

*Številka:*

*Datum:*

*Na podlagi 16. člena Statuta Občine Komen (Ur.l. RS 80/09, 39/14, 39/16) je občinski svet Občine Komen na svoji -----. seji, dne ------ sprejel naslednji*

***S K L E P***

*1.*

*Občinski svet Občine Komen se je seznanil s predlogom Statuta Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso) in predlogom Konvencije o ustanovitvi Evropskega združenja za teritorialno sodelovanje Kras-Carso z omejeno odgovornostjo (EZTS Kras-Carso) in se strinja s pristopom Občine Komen v članstvo EZTS Kras-Carso.*

*2.*

*Občinski svet Občine Komen pooblašča župana za izvedbo vseh potrebnih aktivnosti v zvezi z ustanovitvijo EZTS Kras-Carso ter za uskladitev in podpis statuta in konvencije iz 1. točke tega sklepa.*

*3.*

*Ta sklep velja takoj.*

|  |  |
| --- | --- |
|  | ***Mag. Erik Modic, župan*** |